**Քեթրին Ռոլզ** (անգլ.՝ Katherine Louise Rawls,հունիսի 14, 1917(1917-06-14), Նաշվիլ, ԱՄՆ - ապրիլի 8, 1982(1982-04-08), White Sulphur Springs, Գրինբրայեր շրջան, Արևմտյան Վիրջինիա, ԱՄՆ), ամերիկացի ջրասուզորդ և լողորդ, ամառային օլիմպիական խաղերի եռակի հաղթող, որպես օդաչու մասնակցել է Երկրորդ համաշխարհային պատերազմին։

Կենսագրություն
--------------

Քեթրին Ռոլզը ծնվել է 1917 թվականին Նեշվիլ քաղաքում։ Երկու տարեկանից սկսել է լողալ, յոթ տարեկանից զբաղվել է ջրացատկով։ Նրա քույրերը՝ Դորոթին, Էվելին և Պեգին և եղբայր Սոնին, նույնպես զբաղել են ջրացատկով և ելույթ են ունեցել հանդիսատեսի առջև, մասնակցել պատանեկան մրցումներին։

1931 թվականին Ռոլզը հաղթեող է ճանաչվել ԱՄՆ-ի լողի ազգային առաջնությունում։ 300 մետր անհատական վազքում նա իրենից ետ է թողել չեմպիոնուհի Էլեոնորա Հոլմին և սահմանել նոր համաշխարհային ռեկորդ։

1932 թվականի Լոս Անջելեսում տեղի ունեցած ամառային Օլիմպիական խաղերում Ռոլզը ջրացատկի երեք մետրանոց ցատկահարթակից զիջել է Ջորջիա Քոուլմենին և նվաճել արծաթե մեդալ։ Հետագա 200 մ բրասի որակավորման փուլից Քեթրին Ռոլզը դուրս է մնացել։

Ռոլզը կրկնել իր ձեռքբերումը 1936 թվականին Բեռլինում տեղի ունեցած ամառային օլիմպիական խաղերում։ Նա անսպասելիորեն զիջել է 13-ամյա Մարջորի Ջեսթրինգին և նորից զբաղեցրել երկրորդ տեղը։ Նույն ընթացքում նա 4×100 մետր ազատ ոճի մրցույթում զբաղեցրել է 3֊րդ տեղը և 7-րդ տեղը՝ 100 մետր ազատ ոճում։

Քեթրին Ռոլզը ԱՄՆ֊ի սիրողական մարզական միության մրցումներում 33 անգամ զբաղեցրել է առաջին տեղը։ Նա 18 ազգային ռեկորդ է սահմանել խառը, բրաս և ազատ լողերի ոճերում։

Ասսոշեյթեդ պրես ԱՄՆ–ի խոշորագույն տեղեկատու գործակալութան կողմից 1937 թվականին Ռոլզը ճանաչվել է տարվա մարզիկ։

1939 թվականին Քեթրինը հեռացել է լողից, սակայն մասնակցել է 1948 թվականի ամառային օլիմպիական խաղերին և զբաղեցրել չորրորդ տեղը։ 1965 թվականին նրա անունն ընդգրկվել է Լողի համաշխարհային փառքի սրահում։

Անձնական կյանք
--------------

1938 թվականի մայիսի 18-ին Ռոլզն ամուսնացել է օդաչու Թեոդոր Հ. Թոմփսոնի հետ և ստացել օդաչուի կրթություն։

Ռոլզը 20 տարի աշխատել է որպես լողի մարզիչ Արևմտյան Վիրջինիա նահանգի «Greenbrier» հյուրանոցում։ Նա մահացել է քաղցկեղից, 1982 թվականին։

Գրականություն
-------------

* Nason, Jerry (1977) [1939]. «VII: Katherine Rawls: *Little Miss Minnow*». In Harold Kaese (ed.). *Famous American Athletes of Today* (Sixth Series ed.). Ayer. ISBN 0-8369-2233-6.
* Pieroth, Doris Hinson (1996). *Their Day in the Sun: Women of the 1932 Olympics*. University of Washington Press. ISBN 0-295-97554-7.

Ծանոթագրություններ
------------------

1. ↑  «KATHERINE RAWLS (USA)» (անգլերեն). International Swimming Hall of Fame.
2. ↑  «Katherine Rawls» (անգլերեն). SportsReference. Արխիվացված է օրիգինալից 2020 թ․ ապրիլի 17-ին. Վերցված է 2022 թ․ հուլիսի 15-ին.
3. ↑  «Higgins and Miss Rawls Score With Records". New York Times. Associated Press. April 3, 1936. p. 31 (Sports). Retrieved September 5, 2007».
4. ↑  «KATHERINE RAWLS WED». *New York Times*. 22.05/1938. էջ 40.
5. ↑  Rickman, S. B. (2002 թ․ հոկտեմբերի 1). *Flight From Fear*. Disc Us Books. ISBN 1-58444-273-5. Արխիվացված է օրիգինալից 2008 թ․ օգոստոսի 20-ին. Վերցված է 2007 թ․ սեպտեմբերի 5-ին.
6. ↑  «Obituary: Katherine Rawls, 64, Winner Of 33 U.S. Swimming Titles». *New York Times*. Associated Press. 1982 թ․ ապրիլի 9. Վերցված է 2007 թ․ սեպտեմբերի 5-ին.

Արտաքին հղումներ
----------------

* Քեթրին Ռոլզ Internet Movie Database կայքում
* Katherine Rawls (USA) – Honor Swimmer profile at International Swimming Hall of Fame

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քեթրին Ռոլզ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Բառարաններ և հանրագիտարաններ | American National Biography |

 |